જૂનાગઢનો ઉપરકોટ કિલ્લો આવારા અને રોમીયાગીરી કરતા તત્વોનો અખાડો બની ગયો હોવાની અનેક ફરીયાદો પ્રવાસીઓમાંથી અવાર-નવાર ઉઠવા પામે છે અને રોમીયો સ્કવોડ દ્વારા વારે-તહેવારે ઉપરકોટ ઉપર ચેકીંગ હાથ ધરાય છે અને લફંગાઓ, રોમીયાઓ પકડાય પણ રહ્યા છે ત્યારે જ ભુજથી ઉપરકોટના પ્રવાસે આવેલ પરીવારની એક ૧૨ વર્ષીય દીકરીને એક લફંગાએ તેડી લઈ છેડતી કરી અને આટલેથી નહીં અટકી દીકરીના પિતાને લાફા મારી, મુંઢ ઈજાઓ કરતા ઉપરોકટના પ્રવાસે આવેલા પ્રવાસીઓમાં સનસનાટી મચી જવા પામી હતી તો બીજી બાજુ ઉપરકોટ આવતા પ્રવાસીઓની સુરક્ષા માટે અનેક સવાલ પણ ઉભા થવા પામ્યા છે.